ai4bharat/Pralekha huggingface dataset:
இளைஞர் நலன் மற்றும் விளையாட்டு அமைச்சகம்
தடகள வீரர்கள் காமன்வெல்த் மற்றும் ஆசிய விளையாட்டுப் போட்டிகளுக்கு பயிற்சி பெற விளையாட்டு அமைச்சகம் ரூ.190 கோடி செலவிட உள்ளது; இந்திய அணியினரை சுமூகமாக தேர்வு செய்ய தேசிய விளையாட்டு கூட்டமைப்புகளுக்கான அங்கீகாரம் புதுப்பிக்கப்பட்டுள்ளது
மத்திய இளைஞர் நலன் மற்றும் விளையாட்டுத்துறை அமைச்சகம், 33 விளையாட்டுப் பிரிவுகளில் பயிற்சி மற்றும் போட்டிகளில் பங்கேற்பதற்கான வருடாந்திர அட்டவணையை இறுதி செய்திருப்பதுடன், 2022-23 நிதியாண்டில் பல்வேறு தேசிய விளையாட்டு கூட்டமைப்புகளுக்கு நிதியுதவியாக ரூ.259 கோடி ஒதுக்கீடு செய்யப்பட்டுள்ளது. இதில் ரூ.190 கோடி, 2022 காமன்வெல்த் மற்றும் ஆசிய விளையாட்டு போட்டிகளில் பங்கேற்கும் வீரர்கள் வெளிநாடுகளில் பயிற்சி பெறவும், வெளிநாட்டு வீரர்கள் பின்பற்றும் உத்திகளை அறிந்து கொள்ளவும், சாதனங்கள் வாங்கவும், உதவிப் பணியாளர்களுக்கும் செலவிடப்படும். 33 தேசிய விளையாட்டு கூட்டமைப்புகளுடன் ஆலோசித்து இந்த நிதி ஒதுக்கப்பட்டுள்ளதாக மத்திய இளைஞர் நலன் மற்றும் விளையாட்டுத்துறை அமைச்சர் திரு அனுராக் சிங் தாக்கூர் தெரிவித்துள்ளார். 2022 ஆகஸ்ட் மாதம் இங்கிலாந்தின் பர்மிங்ஹாம் நகரில் நடைபெறும் காமன்வெல்த் விளையாட்டுப் போட்டி மற்றும் செப்டம்பர் மாதத்தில் சீனாவின் குவாங்சோ நகரில் நடைபெறும் ஆசிய விளையாட்டுப் போட்டிகளில் பங்கேற்பவர்களுக்கு இந்த நிதி செலவிடப்படும். ஏற்கனவே அங்கீகரிக்கப்பட்ட 33 தேசிய விளையாட்டு கூட்டமைப்புகள் தவிர, மேலும் 3 தேசிய விளையாட்டு கூட்டமைப்புகள் அங்கீகரிக்கப்பட இருப்பதாகவும், இவர்களுக்கான நிதி ஒதுக்கீடு விரைவில் இறுதி செய்யப்படும் என்றும் மத்திய அமைச்சர் தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவம் https://pib.gov.in/PressReleasePage.aspx?PRID=1813201
பிரதமர் அலுவலகம்
கொவிட்-19 தடுப்பூசியின் இரண்டாவது டோஸை பிரதமர் எடுத்துக் கொண்டார்
பிரதமர் திரு.நரேந்திர மோடி, கொவிட்-19 தடுப்பூசியின் இரண்டாவது டோஸை இன்று எடுத்துக் கொண்டார்.
திரு. மோடி வெளியிட்டுள்ள சுட்டுரைச் செய்தியில், “இன்று எய்ம்ஸ் மருத்துவமனையில் கொவிட்-19 தடுப்பூசியின் இரண்டாவது டோஸை எடுத்துக் கொண்டேன்.
இந்த வைரசை முறியடிப்பதற்கு நம்மிடம் இருக்கும் ஒரு சில வழிகளில் தடுப்பூசியும் ஒன்று.
தடுப்பூசியை எடுத்துக் கொள்ளும் தகுதி உங்களுக்கு இருந்தால், உடனே செலுத்திக் கொள்ளுங்கள். CoWin.gov.in என்ற இணையதளத்தில் பதிவு செய்துக் கொள்ளுங்கள்” என்று கூறியுள்ளார்.
நுகர்வோர் நலன், உணவு மற்றும் பொது விநியோகம் அமைச்சகம்
மாற்றுத்திறனாளிகள் நலன் : மத்திய உணவு மற்றும் பொது விநியோகத்துறையின் செயலர் மாநில தலைமைச் செயலர்களுக்கு கடிதம்
மத்திய உணவு மற்றும் பொது விநியோகத்துறையின் செயலாளர், அனைத்து மாநிலங்கள் மற்றும் யூனியன் பிரசேதங்களின் தலைமை செயலாளர்களுக்கும் கடிதம் எழுதியுள்ளார். இந்தக் கடிதத்தில், தகுதி உள்ள அனைத்து மாற்றுத்திறனாளி நபர்களையும், தேசிய உணவுப் பாதுகாப்புச் சட்டம் 2013-ன் கீழான பலன்களைப் பெறுவதற்காக சேர்க்குமாறு அவர் கேட்டுக் கொண்டுள்ளார். இந்த விஷயத்தில் தலைமைச் செயலாளர்கள் தனிப்பட்ட கவனம் செலுத்த வேண்டும் என்றும், தொடர்புடைய அனைத்துத் துறைகளையும், அதிகாரிகளையும், குறிப்பாக மாவட்ட நிர்வாகத்தையும் அறிவுறுத்த வேண்டும் என்றும் அவர் வலியுறுத்தியுள்ளார்.
முன்னதாக, 2020 ஆகஸ்டு 22-ம் தேதியிட்ட கடிதத்தில், தகுதியுள்ள அனைத்து மாற்றுத்திறனாளர்களுக்கும், தேசிய உணவுப் பாதுகாப்புச் சட்டம் 2013-ன் கீழ், அவர்களுக்கு உரிய அளவில் உணவு தானியங்களை வழங்க வேண்டும் என்று மத்திய அரசு, அனைத்து மாநிலங்களையும், யூனியன் பிரதேசங்களையும் அறிவுறுத்தியிருந்தது. இந்தச் சட்டத்தின் கீழ் வராத மாற்றுத்திறனாளர்களுக்கு, புதிய ரேஷன் கார்டுகள், தகுதியின் அடிப்படையில் விநியோகிக்கப்பட்டு மாற்றுத்திறனாளர்கள் உரிய பலன்களைப் பெறச்செய்ய வேண்டும் என்றும் வலியுறுத்தப்பட்டிருந்தது. விரிவான விவரங்களுக்கு : https://pib.gov.in/PressReleasePage.aspx?PRID=1648427
(
பிரதமர் அலுவலகம்
மும்பையில் வர்த்தகத் தலைவர்களுடன் பிரதமர் கலந்துரையாடினார்
மும்பையில் இன்று  வர்த்தகத் தலைவர்களைச் சந்தித்த பிரதமர் திரு.நரேந்திர மோடி அவர்களுடன் கலந்துரையாடினார். இந்தியப் பொருளாதாரத்தின் பரந்த தோற்றத்தை பிரதிநிதித்துவப்படுத்தும் 41 வர்த்தகத் தலைவர்கள் இந்தக் கலந்துரையாடலில் பங்கேற்றனர்.
இரண்டு மணி நேரத்திற்கும் மேலாக நடைபெற்ற விரிவான விவாதத்தில் கடந்த நான்காண்டுகளில் மத்திய அரசால் மேற்கொள்ளப்பட்ட கொள்கை சீர்திருத்தங்கள் மற்றும் முன் முயற்சிகள் இடம் பெற்றன. பொருளாதார வளர்ச்சிக்கும் மேம்பாட்டிற்கும் தொழில்துறையின் பங்களிப்பு குறித்தும் விவாதிக்கப்பட்டது.
நாட்டின் வர்த்தகச் சூழலில் ஏற்பட்டுள்ள முன்னேற்றம் குறித்து தொழில்துறைப் பிரதிநிதிகள் பலர் பாராட்டு தெரிவித்தனர். இது இந்தியாவின் வளர்ச்சித்திறனை உணர்வதற்கு வழிவகுக்கும் என்றும் அவர்கள் கூறினர். பிரதமரின் புதிய இந்தியா என்ற தொலைநோக்கு திட்டத்தை அவர்கள் ஏற்றுக்கொண்டனர்.
புதியன உருவாக்குதல், தொழில் முயற்சிகள் என்பதுமுடன் தமது அண்மைக்கால விவாதங்கள் இருந்ததாகப் பிரதமர் தெரிவித்தார். ஆக்கப்பூர்வமான மனநிலையும், “செய்ய முடியும்” என்ற உணர்வும் தற்போது நாட்டில் பரவியிருப்பதாக அவர் தெரிவித்தார். கார்ப்பரேட் நிறுவனங்கள் பெருமளவில் குறிப்பாக வேளாண்துறையில் முதலீடு செய்ய வேண்டும் என்று அவர் வலியுறுத்தினார்.
உள்நாட்டு உற்பத்தியை அதிகரிக்க வேண்டியதன் அவசியம் பற்றி வற்புறுத்திய அவர், மருத்துவ சாதனங்கள், மின்னணு கருவிகள், பாதுகாப்பு தளவாடங்கள் போன்றவற்றில் உற்பத்தியை அதிகப்படுத்த வேண்டியதன் அவசியத்தையும் எடுத்துரைத்தார்.
முன்னதாக, கடந்த நான்காண்டுகளில் இந்தியாவின் பொருளாதாரத்தை உயர்ந்த நிலைக்கு கொண்டு செல்ல மத்திய அரசு மேற்கொண்ட முயற்சிகளை நிதியமைச்சர் திரு.பியூஷ் கோயல் சிறப்பித்துக் கூறினார். கொள்கை முன்முயற்சிகள், வளர்ச்சிக்கு முழுமையான அணுகுமுறைகள், புதிய கண்டுபிடிப்பு உணர்வு, தொழில்நுட்பம் ஆகியவை குறித்தும் அவர் பேசினார்.
உள்நாட்டு விமானப் போக்குவரத்து அமைச்சகம்
கோவிட்-19 முடக்கநிலை காலத்தில் உயிர்காக்கும் உடான் விமான சேவைகள் மூலம் 684 டன்கள் அளவுக்கு அத்தியாவசிய மற்றும் மருந்து பொருள்கள் கையாளப்பட்டன
`உயிர்காக்கும் உடான்' விமான சேவைகளை சிவில் விமானப் போக்குவரத்து அமைச்சகம் இயக்கி வருகிறது. கோவிட்-19 நோய்த் தாக்குதலுக்கு எதிரான இந்தியாவின் நடவடிக்கைகளுக்கு உதவும் வகையில், தொலைதூரப் பகுதிகளுக்கு அத்தியாவசிய மற்றும் மருந்துப் பொருள்களைக் கொண்டு செல்வதற்காக இந்த விமானச் சேவைகள் இயக்கப்படுகின்றன. ஏர் இந்தியா, அலையன்ஸ் ஏர், இந்திய விமானப்படை மற்றும் தனியார் நிறுவனங்கள் மூலம் இதுவரை 383 விமான சேவைகள் இயக்கப்பட்டன. அவற்றில் 223 விமான சேவைகள் ஏர் இந்தியா மற்றும் அலையன்ஸ் ஏர் நிறுவனங்களால் இயக்கப்பட்டன. இதுநாள் வரையில் மொத்தம் 684.08 டன்கள் அளவுக்கு சரக்குகள் கையாளப்பட்டுள்ளன. மொத்தம் 3,76,952 கி.மீ. தொலைவுக்கு இந்த விமானச் சேவைகளில் பயணம் மேற்கொள்ளப் பட்டுள்ளது.
பவான் ஹன்ஸ் மூலம் 2020 ஏப்ரல் 25 வரையில் 6,885 கிலோ மீட்டர் தொலைவுக்கு பயணம் மேற்கொள்ளப்பட்டு 1.99 டன்கள் அளவுக்கு சரக்குகள் கையாளப்பட்டுள்ளன. பவான் ஹன்ஸ் லிமிடெட் உள்ளிட்ட ஹெலிகாப்டர் சேவைகள் ஜம்மு காஷ்மீர், லடாக், தீவுப் பகுதிகள் மற்றும் வடகிழக்குப் பகுதிகளுக்கு முக்கியமான மருந்துகளைக் கொண்டு செல்லவும், நோயாளிகளை அழைத்துச் செல்லவும் பயன்படுத்தப்பட்டு வருகின்றன. வட கிழக்குப் பிராந்தியம், தீவுப் பகுதிகள் மற்றும் மலைப் பகுதிகளுக்கான சேவைகளுக்கு இதில் சிறப்பு கவனம் செலுத்தப்படுகிறது.
(
PIB Headquarters
பழங்குடியினர்/தாழ்த்தப்பட்ட பிரிவினை சேர்ந்த வேலை தேடுபவர்களுக்கு பணிவாய்ப்பு பயிற்சி
பழங்குடியினர்/தாழ்த்தப்பட்ட பிரிவினை சேர்ந்த வேலை தேடுபவர்களுக்கு பணிவாய்ப்பு பயிற்சி வழங்கப்படும் என்று தேசிய பணிவாய்ப்பு சேவை மையம், சென்னை அறிவித்துள்ளது.
கல்வி படிப்பு முடித்துவிட்டு வேலை தேடும் பழங்குடியினர்/தாழ்த்தப்பட்ட பிரிவினை சேர்ந்தவர்கள் இந்த மையம் மூலம் இலவச பணிவாய்ப்பு பயிற்சியை பெறலாம். ஆங்கிலம், பொது விழிப்புணர்வு, தட்டச்சு, சிறப்பு பயிற்சி திட்டத்தின் கீழ் சுருக்கெழுத்து , ஒரு வருடம் ஓ நிலை கணிணி மென்பொருள் பயிற்சி  ஆகிய பயிற்சிகள் பெற விரும்புவர்கள் விண்ணபிக்கலாம்.
பழங்குடியினர்/தாழ்த்தப்பட்ட பிரிவினருக்கான இலவச மற்றும் உதவிப்பணம் பெறுகிற சிறப்புப் பயிற்சி திட்டத்தின் கீழ் 11 மாத கால பயிற்சிக்கு மாதம் ரூ.500 உதவித் தொகையாக வழங்கப்படும். இந்த பயிற்சியில் சேர விரும்புவர்கள் 10 மற்றும் 12 ஆம் வகுப்பு அல்லது அதற்கு இணையான கல்வி தகுதியை பெற்றிருக்க வேண்டும். மேலும், விண்ணப்பதாரர்கள் 27 வயதிற்கு உட்பட்டவராக இருக்க வேண்டும். இவர்களுக்கு இந்த பயிற்சி முழுக்க முழுக்க இலவசமாக அளிக்கப்படும்.
ஓ நிலை கணிணி மென்பொருள் பயிற்சி ஒரு வருடம் நடத்தப்படும். இந்த பயிற்சி மேற்கொள்பவர்களுக்கு மாதம் ரூ.500 உதவித் தொகையாக வழங்கப்படும். இந்த பயிற்சியில் சேர விரும்புவர்கள் 10 மற்றும் 12 ஆம் வகுப்பு அல்லது அதற்கு இணையான கல்வி தகுதியை பெற்றிருக்க வேண்டும். மேலும், விண்ணப்பதாரர்கள் 18-30 வயதிற்கு உட்பட்டவராக இருக்க வேண்டும். இவர்களுக்கு இந்த பயிற்சி முழுக்க முழுக்க இலவசமாக அளிக்கப்படும். இந்த ஒரு வருட ஓ நிலை கணிணி மென்பொருள் பயிற்சிக்கான விண்ணப்பங்கள் மே 2, 2017 முதல் வழங்கப்படும். விண்ணப்பங்களை சமர்பிக்க வேண்டிய கடைசி நாள் ஜூன் 12, 2017.
தேசிய பணிவாய்ப்பு சேவை மையம் மத்திய தொழிலாளர் மற்றும் வேலைவாய்ப்பு அமைச்சகத்தின் வேலைவாய்ப்பு இயக்குநரகத்தின் கீழ் செயல்பட்டு வருகிறது. இந்த மையம் படித்த பழங்குடியினர் மற்றும் தாழ்த்தப்பட்ட பிரிவினர்களுக்காக இலவச பணிவாய்ப்பு பயிற்சிகளை அளித்து வருகிறது.
நித்தி ஆயோக்
டி.ஆர்.சி.-நிதி ஆயோக் இடையிலான மூன்றாவது கலந்துரையாடல்
நிதி ஆயோக் மற்றும் சீனாவின் மேம்பாட்டு ஆராய்ச்சி கவுன்சில் இடையிலான கலந்துரையாடலின் மூன்றாவது கூட்டம் இன்று பெய்ஜிங்கில் நடைபெற்றது. நிதி ஆயோக்கின் துணைத் தலைவர் , டாக்டர் ராஜீவ் குமார் மற்றும் மேம்பாட்டு ஆராய்ச்சி கவுன்சிலின் தலைவர்  திரு. லி வெய் ஆகியோர் இந்த அமர்விற்கு கூட்டுத்தலைமை ஏற்றனர்.
நிதி ஆயோக்கின் துணைத் தலைவர் தலைமையில் இந்தியப் பிரதிநிதிகள் கலந்து கொண்டனர். இக்குழுவில் நிதி ஆயோக், புதிய மற்றும் புதுப்பிக்கத்தக்க எரிசக்தி மற்றும் உணவுப் பதப்படுத்துதல் அமைச்சகங்களின் மூத்த அதிகாரிகள் பங்கேற்றனர். சீனப் பிரதிநிதிகள் குழுவில் சீன மேம்பாட்டு ஆராய்ச்சி கவுன்சிலின் ஆராய்ச்சியாளர்கள் மற்றும் அதிகாரிகள், நிதி, வர்த்தகம், வெளிநாட்டு விவகாரத்துறை அமைச்சகங்களின் அதிகாரிகள் மற்றும் தேசிய மேம்பாடு மற்றும் ஆராய்ச்சி கமிஷனின் அதிகாரிகள் பங்கேற்றனர்.
டி.ஆர்.சி.-நிதி ஆயோக் இடையிலான இந்தக் கலந்துரையாடல், இரு நாடுகளிலும் தாக்கம் ஏற்படுத்தும் முக்கியமான பேரளவு-பொருளாதாரப் பிரச்சனைகள் மற்றும் இருதரப்பாருக்கும் அக்கறையுள்ள பகுதிகள் குறித்து விவாதிப்பதற்கான முக்கியத் தளமாக அமைந்தது. உலகப் பொருளாதார வாய்ப்புகள், இந்தியா-சீனா பொருளாதார ஒத்துழைப்பு மற்றும் நிலையான வளர்ச்சிக்கான நடைமுறைகள் குறித்து இரண்டு குழுக்களுக்குமிடையே ஓர் ஆழ்ந்த கருத்து பரிமாற்றத்திற்கு இந்த மூன்றாவது கலந்துரையாடல் ,உதவியிருக்கிறது. உலகளவில் நிலவும் உறுதியற்றத் தன்மை மற்றும் பலவீனமான உலக வளர்ச்சிச் சூழலில், உலகின் இரண்டு பெரிய மற்றும் விரைந்து வளர்ந்து வரும் நாடுகளான இந்தியாவும் சீனாவும், வருமாண்டுகளில் உலகப் பொருளாதாரம் செல்லவேண்டிய பாதையினை முடிவு செய்வதில் பெரும் பங்கை ஆற்றவிருக்கின்றன என்பதை இச்சந்திப்பு கவனத்தில் எடுத்துக் கொண்டது.
நிலையான வளர்ச்சியை அடைவதற்கு எதிரான சவால்களை எதிர்கொள்ளத் தேவையான கொள்கைகள் மற்றும் நடவடிக்கைகள் குறித்த தங்கள் எண்ணங்களை இரு தரப்பினரும் பரிமாறிக் கொண்டனர். மின் சக்தியை கடத்துதல், தூய்மையான எரிசக்தி, உயர் கல்வி மற்றும் சிறப்பு பொருளாதார மண்டலங்கள் போன்ற துறைகளில் பெற்ற அனுபவங்களையும் சிறந்த நடைமுறைகளையும் பகிர்ந்து கொள்வதில் ஆழ்ந்த விவாதங்கள் நடைபெற்றன.
வர்த்தகம் மற்றும் முதலீடு சார்ந்த விஷயங்களில் பரஸ்பர ஒத்துழைப்பை வலுப்படுத்த வேண்டியதன் தேவையை இரு தரப்பினரும் ஏற்றுக்கொண்டனர். சமமான, நிலையான இருதரப்பு வர்த்தகத்தை தொடர்ந்து வலியுறுத்துவதன் முக்கியத்துவத்துவம் கவனத்தில் கொள்ளப்பட்டது. மேலும் இந்தியப் பொருளாதார வெளியில் சீன முதலீடுகள் ஊக்குவிப்பதற்கான வாய்ப்புகளுக்கும் சிறப்பு கவனம் அளிக்கப்பட்டது.
டி.ஆர்.சி.-நிதி ஆயோக் இடையிலான நான்காவது கலந்துரையாடலை இந்தியாவில் 2018ஆம் ஆண்டில் நடத்திட இரு தரப்பும் ஒப்புக் கொண்டன.
(Visitor Counter : 119
PIB Headquarters
சென்னை விமான நிலையத்தில் ரூ.19.3 லட்சம் மதிப்புள்ள தங்கம் மற்றும் சிகரெட்டுகள் பறிமுதல்
துபாயிலிருந்து எமிரேட்ஸ் இ.கே.-542 விமானம் மூலம் ஞாயிறு அன்று சென்னை வந்த தஞ்சாவூரைச் சேர்ந்த முஸ்தஃபா , சென்னையைச் சேர்ந்த சிக்கந்தர்  ஆகியோர் வெளியேறும் வழியில் சோதனைக்கு உட்படுத்தப்பட்டனர். அப்போது முஸ்தஃபா என்பவரின் கால்சட்டை பாக்கெட்டிலிருந்து ரூ.14.6 லட்சம் மதிப்புள்ள 348 கிராம் எடை கொண்ட பட்டை தீட்டப்படாத 3 தங்கச் சங்கிலிகள் கண்டெடுக்கப்பட்டன. இவை சுங்கச் சட்டம் 1962-ன்படி பறிமுதல் செய்யப்பட்டன.
இதே போல் சிக்கந்தர் என்பவரின் பை சோதனையிடப்பட்டபோது அதில் 98 பெட்டிகளில் மறைத்து வைக்கப்பட்டிருந்த ரூ.4.70 லட்சம் மதிப்புள்ள 23,520 சிகரெட்டுகள் கண்டெடுக்கப்பட்டன. சுங்கச் சட்டம் மற்றும் கோட்பா  2003-ன்படி இவை சுங்கத் துறையினரால் பறிமுதல் செய்யப்பட்டன.
மேலும் விசாரணை நடைபெற்று வருவதாக சென்னை சர்வதேச விமான நிலைய சுங்கத்துறை ஆணையர் வெளியிட்டுள்ள செய்திக்குறிப்பு தெரிவிக்கிறது.
பாதுகாப்பு அமைச்சகம்
டவ்-தே புயல் எதிர்கொள்ள இந்திய விமானப் படை ஆயத்தம்
டவ்-தே புயலை எதிர்கொள்வதற்கான ஆயத்தப்பணிகளுக்காக, மே 16 அன்று, தேசிய பேரிடர் நிவாரணப் படையின்  167 பணியாளர்களையும், 16.5 டன் நிவாரணப் பொருட்களையும் ஏற்றிக் கொண்டு, இரண்டு சி-130ஜே மற்றும் ஒரு ஆன்-32 இரக விமானங்கள், கொல்கத்தாவிலிருந்து அகமதாபாத்திற்கு சென்றுள்ளன. அன்-32 விமானம் இப்போது அகமதாபாத்திற்கு சென்று கொண்டிருக்கிறது.
மற்றொரு சி-130ஜே மற்றும் இரண்டு ஆன்-32 விமானங்களும். 121 என்.டி.ஆர்.எஃப் பணியாளர்களையும் 11.6 டன் நிவாரணப் பொருட்களையும் விஜயவாடாவிலிருந்து அகமதாபாத்திற்கு கொண்டு சென்றன.
மேலும், 2 சி-130ஜே விமானம், 110 பணியாளர்களையும், 15 டன் சரக்குகளையும் என்.டி.ஆர்.எஃப்-க்கு புனேவிலிருந்து அகமதாபாத்திற்கு கொண்டு சென்றது.
புகைப்படங்கள் மற்றும் விவரங்களுக்கு இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1719221
(
குடியரசுத் தலைவர் செயலகம்
கியானி ஜைல் சிங்கின் பிறந்தநாளில் அவருக்கு குடியரசுத்தலைவர் மலர் தூவி மரியாதை
இந்தியாவின் முன்னாள் குடியரசுத்தலைவர் கியானி ஜைல் சிங்கின் பிறந்தநாளான இன்று  ஒடிசாவின் ராய்ரங்பூரில் அவருக்கு குடியரசுத்தலைவர் திருமதி திரௌபதி முர்மு மலர் தூவி மரியாதை செலுத்தினார். .
மத்திய அமைச்சரவை
தில்லியில் மத்திய பிரதேச விருந்தினர் மாளிகை கட்ட நிலம் ஒதுக்கீடுக்கு அமைச்சரவை ஒப்புதல்
மத்திய பிரதேச அரசு தில்லியில் தனது விருந்தினர் மாளிகையை கட்டிக்கொள்வதற்கு புதிதில்லி சாணக்கியபுரி, ஜீசஸ் அண்ட் மேரி மார்க் – டாக்டர் ராதாகிருஷ்ணன் மார்க் சந்திப்பில் உள்ள 1.478 ஏக்கர் அல்லது 5882.96 சதுர மீட்டர் பரப்பிலான பிளாட் எண் 29சி மற்றும் 29டி மனைகளை தற்போதைய மதிப்பில் கீழ்க்காணும் நிபந்தனைகளுடன் ஒதுக்கீடு செய்ய பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது.
 ஒதுக்கீடு செய்யப்பட்ட நிலத்தில் விருந்தினர் மாளிகை கட்டுமானப் பணிகள் நிறைவடைந்த பின்னர் மத்திய பிரதேச அரசு, புதுதில்லி, சாணக்கியபுரி 2, கோபிநாத் பார்டோலாய் மார்கில் 0.89 ஏக்கர் பரப்பிலான நிலத்தை L&DO/MoHUAவிடம் திருப்பி ஒப்படைக்க வேண்டும்.
 இரு நிலங்களும் ஒரே விலை உள்ள மண்டலத்தில் இருப்பதால் மத்திய பிரதேச அரசு 0.59 ஏக்கர் பரப்பிற்கான வித்தியாசத்திற்கான தொகையை தற்போதைய அரசு அளிக்க வேண்டும்.
 மத்திய பிரதேச அரசு தற்போது தன் வசம் உள்ள 0.89 ஏக்கர் நிலத்திற்கு தற்போதைய விலை அடிப்படையில் L&DO/MoHUAவிடம் அந்த நிலத்திற்கான வாடகையை அளிக்க வேண்டும்.
மத்திய பிரதேச அரசு தனது விருந்தினர் மாளிகையை இன்றைய மற்றும் எதிர்காலத் தேவைகளைக் கருத்தில் கொண்டு நவீன வசதிகளுடன் கட்டுவதற்கு இந்த ஒதுக்கீடு உதவும்.
மாநில விருந்தினர் மாளிகை கட்டுவது தவிர வேறு எதற்கும் இந்த நிலத்தை மத்திய பிரதேச அரசு பயன்படுத்தாது. கட்டுமானத்தின் போது மத்திய அரசு தற்போதுள்ள விதிகள், மாஸ்டர் பிளான் உள்ளிட்டவற்றை மதிக்க வேண்டும்.
உள்நாட்டு விமானப் போக்குவரத்து அமைச்சகம்
ட்ரோன்களை பயன்படுத்துவதற்கு வேளாண் மற்றும் விவசாயிகள் நலத்துறைக்கு அனுமதி
ட்ரோன்கள் பயன்படுத்துவதற்கு வேளாண் மற்றும் விவசாயிகள் நலத்துறைக்கு, விமான போக்குவரத்து துறை அமைச்சகம், விமான போக்குவரத்து துறை இயக்குனரகம் ஆகியவை அனுமதி வழங்கியுள்ளது.
பிரதமரின் பயிர் காப்பீடு திட்டத்தின் கீழ் நாட்டின் 100 மாவட்டங்களில் உள்ள வேளாண் பகுதிகளில் கிராம பஞ்சாயத்து அளவில் உற்பத்தி அளவை மதிப்பிடுவது போன்ற தரவு சேகரிப்புகளுக்கு ட்ரோன்களை பயன்படுத்த இந்த அனுமதி அளிக்கப்பட்டுள்ளது.
அனுமதி கடிதம் வழங்கப்பட்ட தேதியிலிருந்து ஒராண்டு காலம் அல்லது வான் டிஜிட்டல் தளம் பயன்படுத்தும் வரை, இதில் எது முன்போ அதுவரை அனுமதி செல்லுபடியாகும்.
இதற்கான விதிமுறைகள் கடுமையாக பின்பற்றப்பட்டால் மட்டுமே இந்த அனுமதி செல்லுபடியாகும். வதிமுறைகளை மீறினால் இந்த அனுமதி செல்லாததாகிவிடும். சட்டப்படி நடவடிக்கையும் எடுக்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699360
------
(Visitor Counter : 167
பாதுகாப்பு அமைச்சகம்
இங்கிலாந்து பிரதிநிதிக்குழுவுடன் பாதுகாப்புத்துறை செயலர் சந்திப்பு
பாதுகாப்புத்துறை செயலர் திரு கிரிதர் அரமானே, இங்கிலாந்து பாதுகாப்பு உபகரணங்கள் கொள்முதல் அமைச்சர் திரு அலெக்ஸ் சாக்-ஐ சந்தித்து இருதரப்பு பேச்சுவார்த்தை நடத்தினார். பிரதமர் நேற்று தொடங்கிவைத்த ஏரோ இந்தியா 2023 கண்காட்சிக்கு இடையே இந்தச் சந்திப்பு நடைபெற்றது.
பாதுகாப்பு தொழில் ஒத்துழைப்பு வாய்ப்புகள் உட்பட எதிர்கால பாதுகாப்பு ஒத்துழைப்பு விஷயங்கள் குறித்து விரிவான விவாதம் நடைபெற்றது. இங்கிலாந்து அமைச்சருடன் இந்தியாவுக்கான இங்கிலாந்து தூதர் திரு அலெக்ஸ் எல்லீஸ் இந்தச் சந்திப்பில் கலந்து கொண்டார்.
அறிவியல் மற்றும் தொழில்நுட்பத்துறை
ஐஐடி கரக்பூரைச் சேர்ந்த, இன்ஃபோசிஸ் விருது பெற்ற பேராசிரியர் சுமன் சக்ரவர்த்தி, தொலைதூரத்தில் உள்ள, நிதியாதாரம் குறைவான பகுதிகளுக்குக் கட்டுப்படியாகும் செலவில் நோய் கண்டறியும் தொழில்நுட்பங்களை அறிமுகம் செய்துள்ளார்
அண்மையில் தமது குழுவுடன் சேர்ந்து, இன்ஃபோசிஸ் பரிசைப் பெற்ற பேராசிரியர் சுமன் சக்ரவர்த்தியின் பல தொழில்நுட்பங்கள், தொலைதூரத்தில் வாழும் மக்களுக்கு சமூக சுகாதாரப் பணியாளர்கள் சுகாதார-ஆதரவை வழங்க உதவுகின்றன. இவர்களின் முன்முயற்சி குறிப்பாக சமீபத்திய தொற்றுநோயால் தூண்டப்பட்டதாகும்.
இவர்கள் உருவாக்கியுள்ள கோவிராப்  எனப்படும் தொற்றுநோய் கண்டறிதலுக்கான நியூக்ளிக் அமில அடிப்படையிலான விரைவான நோயறிதல் சோதனையானது, தொற்று நோய்களை பரிசோதிப்பதற்கான ஆதார-தீவிர ஆர்டி-பிசிஆர்  க்கு மாற்றாக உள்ளது. இந்தத் தொழில்நுட்பம் பல நிறுவனங்கள் மற்றும் அமைப்புகளுக்கு மாற்றப்பட்டுள்ளது. வன்பொருளை மாற்ற வேண்டிய அவசியம் இல்லாமல், குறிப்பிட்ட சோதனை நெறிமுறையின்படி சாதனத்தைத் தனிப்பயனாக்குதல்  மற்றும் முன்நிரலாக்கம்  செய்வதன் மூலம் எந்தவொரு தொற்றுநோயைக் கண்டறிவதற்கும் இதனைப் பயன்படுத்தப்படலாம்.
பேராசிரியர் சக்ரவர்த்தி, அறிவியல் மற்றும் தொழில்நுட்பத் துறையுடன் இணைக்கப்பட்ட, தேசிய அறிவியல் மற்றும் பொறியியல் ஆராய்ச்சி போர்டில் , ஜே.சி. போஸ் தேசிய ஆய்வுப்புலத்தில் உள்ளார். இவர் தமது குழுவுடன் இணைந்து ஏராளமான நோயாளி, தொலைதூர மருத்துவர் மற்றும் கண்டுபிடிக்கப்பட்ட சிக்கனமான நோயறிதல்-தொழில்நுட்பங்கள் இடையே பணியாற்ற கிராமப்புற பெண்களுக்கு பயிற்சி அளித்தார். மேலும் தொழில்நுட்ப ரீதியாக மிகவும் மேம்பட்ட மற்றும் எளிய மருத்துவ உபகரணங்களைத் தயாரிப்பதில் குறு-சிறு மற்றும் நடுத்தர நிறுவனங்கள் பங்குபெறும் நோக்கில் இது அமைந்துள்ளது. கடினமான சூழ்நிலையில் வேலைவாய்ப்பை உருவாக்குவதற்கான ஒரு புதிய முன்னுதாரணத்தையும் ஏற்படுத்தியுள்ளது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1881076
சுகாதாரம் மற்றும் குடும்ப நலத்துறை அமைச்சகம்
கொவிட்-19 தொற்றிலிருந்து ஒரே நாளில் 1 லட்சத்துக்கும் மேற்பட்டோர் குணமடைந்தனர் : இந்தியா புதிய உச்சம்
கொரோனா தொற்றிலிருந்து ஒரே நாளில் குணமடைபவர்கள் எண்ணிக்கையில், இந்தியா இதுவரை இல்லாத அளவில் புதிய உச்சத்தை தொட்டுள்ளது.
நாட்டில் கடந்த 24 மணி நேரத்தில் 1 லட்சத்துக்கும் அதிகமானோர்  குணமடைந்துள்ளனர்.
மற்றொரு முக்கிய சாதனையாக, ஒரே நாளில் அதிகளவில் குணமடைவது கடந்த 4 நாட்களாக தொடர்ந்து நீடிக்கிறது.
இத்துடன், குணமடைந்தோர் மொத்த எண்ணிக்கை 45 லட்சத்தை நெருங்கிறது. இதன் மூலம் குணமடைவோர் வீதம் 80.86% எட்டியுள்ளது.
குணமடைந்தவர்களில் 79% பேர் மஹாராஷ்டிரா, கர்நாடகா, ஆந்திர பிரதேசம், உத்தரப் பிரதேசம், தமிழ்நாடு, ஒடிசா, தில்லி, கேரளா, மேற்குவங்கம் மற்றும் பஞ்சாப் ஆகிய 10 மாநிலங்களை சேர்ந்தவர்கள்.
குணமடைபவர்கள் எண்ணிக்கையில் மகாராஷ்டிரா தொடர்ந்து முன்னேறுகிறது. அங்க புதிதாக 32,000 பேர்  குணமடைந்துள்ளனர். ஆந்திராவிலும், ஒரே நாளில் 10 ஆயிரத்துக்கும் மேற்பட்டோர் குணமடைந்துள்ளனர்.
குணமடைவோர் எண்ணிக்கையில், இந்தியாவின் சாதனை, உலகளவில் இந்தியாவை முதல் இடத்தில் வைத்துள்ளது.
மாநிலங்கள்/யூனியன் பிரதேசங்களுக்கு உதவ, பல குழுக்களை மத்திய அரசு அனுப்பி வருகிறது. உயர்நிலை ஆலோசனை தொடர்ந்து நடந்த வருவது, மருத்துவமனைகளில் ஆக்ஸிஜன் போதிய அளவில் கிடைப்பதை உறுதி செய்துள்ளது. இந்த நடவடிக்கைகளால், கொரோனா தொற்றிலிருந்து குணமடைபவர்கள் எண்ணிக்கை இந்தியாவில் அதிகரிக்கிறது மற்றும் இறப்பு வீதம் குறைவாக இருப்பதை பராமரிக்கிறது. தற்போது இறப்பு வீதம் 1.59%- ஆக உள்ளது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1657597
பிரதமர் அலுவலகம்
பாலியில் ஜி-20 மாநாட்டுக்கு இடையே ஜெர்மனி பிரதமருடன் பிரதமர் சந்திப்பு
பாலியில் ஜி-20 மாநாட்டுக்கு இடையே பிரதமர் திரு நரேந்திர மோடி, ஜெர்மனி பிரதமர் திரு ஓலஃப் ஸ்கால்சை சந்தித்துப் பேசினார்.
இந்த ஆண்டு இரு தலைவர்களும் சந்தித்துக் கொண்ட 3-வது கூட்டம் இதுவாகும்; முன்னதாக இந்தியா – ஜெர்மனி 6-வது நிர்வாக ஆலோசனைக் கூட்டத்தில் பங்கேற்பதற்காக பிரதமர் கடந்த மே 2, 2022 அன்று பெர்லின் சென்ற போது, சந்தித்தார். பின்னர், பிரதமர் திரு ஸ்கால்சின் அழைப்பின் பேரில் ஜி-7 மாநாட்டில் பங்கேற்பதற்காக நட்பு நாடு என்ற முறையில், ஜெர்மனியில் உள்ள ஸ்கால்ஸ் எல்மாவுக்கு பிரதமர் சென்றார்.
இந்தியா – ஜெர்மனி நிர்வாக ஆலோசனைக் கூட்டத்தின் போது பசுமை மற்றும் நீடித்த வளர்ச்சிக்காக புதிய கட்டத்தின் கீழ், பிரதமர் மற்றும் ஜெர்மனி பிரதமர், கையெழுத்திட்டது தொடர்பாக இருதரப்பு ஒத்துழைப்புக் குறித்து தலைவர்கள் விவாதித்தனர். வர்த்தகம் மற்றும் முதலீடு, பாதுகாப்பு, குடியமர்வு, உள்கட்டமைப்பு ஆகிய துறைகளில், ஒத்துழைப்பை அதிகரிப்பதற்கு அவர்கள் ஒப்புக் கொண்டனர்.
ஜி-20, ஐநா போன்ற பலதரப்பட்ட அமைப்புகளில், மேலும், ஒத்துழைத்து இணைந்து செயல்படுவது என இருநாட்டுத் தலைவர்களும் ஒப்புக்கொண்டனர்.
சுகாதாரம் மற்றும் குடும்ப நலத்துறை அமைச்சகம்
அவசர சிகிச்சை மருத்துவமனைப் பிரிவுகளை நிறுவுவது குறித்த தகவல்
பிரதமரின் ஆயுஷ்மான் பாரத் சுகாதார உள்கட்டமைப்பு இயக்கத்தின் கீழ் 5 லட்சத்திற்கும் அதிகமான மக்கள் தொகை கொண்ட அனைத்து மாவட்டங்களிலும் 602 தீவிர சிகிச்சை மருத்துவமனை பிரிவுகளை அமைக்க நிதி ஒதுக்கீடு செய்யப்பட்டுள்ளது.
தேசிய சுகாதார இயக்கத்தின் தற்போதைய கட்டமைப்பு, நிறுவனங்கள் மற்றும் வழிமுறைகளைப் பின்பற்றுவதன் மூலம் இத்திட்டத்தின் அம்சங்கள் செயல்படுத்தப்படுகின்றன. மாநில அரசுகளிடமிருந்து முன்மொழிவுகள் பெறப்பட்டு, மாநில மற்றும் மத்திய அதிகாரிகள் கூட்டாக பங்கேற்கும் தேசிய திட்ட ஒருங்கிணைப்புக் குழுவின்  கூட்டத்தில் விரிவான விவாதத்தின்படி, இந்த முன்மொழிவுகளுக்கு விதிமுறைகளின் படி மத்திய அரசு ஒப்புதல் அளிக்கிறது.
இத்திட்டத்தின் கீழ் தமிழ்நாட்டுக்கு சிசிபி எனப்படும் அவசர சிகிச்சை மருத்துவமனைப் பிரிவுகள் 37-ம் புதுச்சேரிக்கு 3-ம் ஒதுக்கீடு செய்யப்பட்டுள்ளது.
மத்திய சுகாதாரம் மற்றும் குடும்ப நலத்துறை இணையமைச்சர் டாக்டர் பாரதி பிரவீன் பவார் மக்களவையில் இன்று எழுத்துப்பூர்வமாக அளித்த பதிலில் இதனைத் தெரிவித்துள்ளார்.
சிறுபான்மையினர் நலன் அமைச்சகம்
சிறுபான்மை மாணவர்களுக்கான கல்வி உதவித் தொகை திட்டங்கள்
மாநிலங்களவையில் கேள்வி ஒன்றுக்கு மத்திய சிறுபான்மையினர் விவகாரத்துறை அமைச்சர் திரு முக்தர் அப்பாஸ் நவ்வி எழுத்துபூர்வமாக தாக்கல் செய்த பதிலில் கூறியதாவது:
புத்த, கிறிஸ்தவ, ஜெயின், முஸ்லிம், பார்சி மற்றும் சீக்கிய மாணவர்களின் கல்வி மேம்பாட்டுக்கு கீழ்கண்ட உதவித் தொகை திட்டங்களை மத்திய சிறுபான்மையினர் விவகாரத்துறை அமைச்சகம் அமல்படுத்துகிறது.
1. 10ம் வகுப்புக்கு முந்தைய கல்வி உதவித் தொகை: பெற்றோர் ஆண்டு வருமானம் ரூ.1 லட்சத்துக்கு மிகாமல் இருந்தால், 1 முதல் 9ம் வகுப்பு மாணவர்களுக்கு கல்வி உதவித் தொகை வழங்கப்படுகிறது. இதற்கு முந்தைய வகுப்புகளில் மாணவர்கள் 50 சதவீத மதிப்பெண்கள் பெற வேண்டும்.
2. 10ம் வகுப்புக்கு பிந்தைய கல்வி உதவித் தொகை திட்டம் பெற்றோர் ஆண்டு வருமானம் ரூ. 2 லட்சம் மிகாமல் இருந்து,முந்தைய வகுப்புகளில் 50 சதவீத மதிப்பெண் பெற்றவர்களுக்கு கல்வி உதவித் தொகை வழங்கப்படுகிறது.
3. தொழில்நுட்ப மற்றும் தொழில் கவ்வி படிப்பவர்களுக்கான கல்வி உதவித் தொகை திட்டம்: பெற்றோர் ஆண்டு வருமானம் ரூ.2.5 லட்சத்துக்கு மிகாமல் இருந்து, முந்தைய வகுப்புகளில் 50 சதவீத மதிப்பெண் பெறுபவர்களுக்கு வழங்கப்படுகிறது.
4. 11ம் வகுப்பு 12ம் வகுப்பு மாணவிகளுக்கான பேகம் ஹஸ்ரத் மகல் தேசிய கல்விஉதவித் தொகை திட்டம்: பெற்றோர் ஆண்டு வருமானம் ரூ. 2 லட்சத்துக்கு மிகாமல் இருந்து, முந்தைய வகுப்புகளில் 50 சதவீத மதிப்பெண் பெற்ற மாணவிகள் இந்த கல்வி உதவித் தொகை பெற தகுதியுடைவர்கள் ஆவர்.
கடந்த 2016-17ம் ஆண்டு முதல் 2020-21ம் ஆண்டு வரை 3,08,57, 958 கல்வி உதவித் தொகை ரூ. 9,904.06 கோடி மதிப்பில் வழங்கப்பட்டுள்ளன.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1805847
பிரதமர் அலுவலகம்
ஆசிய விளையாட்டுப் போட்டியில் இந்திய கபடி மகளிர் அணி வரலாற்றுச் சிறப்பு வாய்ந்த வகையில் தங்கம் வென்றதற்கு பிரதமர் பாராட்டு
ஆசிய விளையாட்டுப் போட்டிகளில் வரலாற்றுச் சிறப்புமிக்க வகையில் தங்கப் பதக்கம் வென்ற இந்திய கபடி மகளிர் அணிக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது தொடர்பாக பிரதமர் சமூக வலைதளத்தில் வெளியிட்டுள்ள பதிவு:
ஆசிய விளையாட்டுப் போட்டியில் இந்தியாவுக்கு இது வரலாற்றுச் சிறப்புமிக்க தருணம். நமது கபடி மகளிர் அணி தங்கம் வென்றுள்ளது! இந்த வெற்றி நமது பெண் விளையாட்டு வீரர்களின் அசைக்க முடியாத உத்வேகத்திற்கு ஒரு சான்றாகும். இந்த வெற்றியால் இந்தியா பெருமிதம் கொள்கிறது. இந்தக் குழுவினருக்கு வாழ்த்துக்கள். அவர்களின் எதிர்கால முயற்சிகளுக்கும் எனது வாழ்த்துகள்"
பிரதமர் அலுவலகம்
பாரபங்கியில் உள்ள பூர்வாஞ்சல் விரைவுச் சாலையில் நேரிட்ட விபத்தில் இறந்தவர்களுக்கு பிரதமர் இரங்கல் தெரிவித்தார்
பாரபங்கியிலுள்ள பூர்வாஞ்சல் விரைவுச் சாலையில் உயிரிழந்தவர்களுக்கு பிரதமர் திரு.நரேந்திர மோடி இரங்கல் தெரிவித்துள்ளார். காயமடைந்தவர்கள் விரைவில் குணமடைய பிரார்த்தனை செய்வதாக தெரிவித்துள்ள அவர், உள்ளாட்சி நிர்வாகம் அனைத்து உதவிகளையும் செய்து வருகிறது என்று கூறினார்.
பிரதமர் அலுவலக ட்விட்டர் பதிவில் தெரிவித்துள்ளதாவது,
பாரபங்கியில் பூர்வாஞ்சல் விரைவுச் சாலையில் நடந்த சாலை விபத்து மிகவும் வருத்தமளிக்கிறது. இதில், தங்களின் அன்புக்கு உரியவர்களை இழந்தவர்களுக்கு எனது இரங்கலை தெரிவித்து கொள்கிறேன். காயமடைந்த அனைவரும் விரைவில் குணமடைய பிரார்த்தனை செய்கிறேன். மாநில அரசின் மேற்பார்வையில் உள்ளாட்சி நிர்வாகம் அனைத்து உதவிகளையும் செய்து வருகிறது. பிரதமர்